ΟΙ ΝΕΚΡΕΣ
ΒΑΣΙΣΜΕΝΗ ΣΤΟ ΜΥΘΙΣΤΟΡΗΜΑ ΤΟΥ ΧΟΡΧΕ ΙΜΠΑΡΓΚΟΥΕΝΓΚΟΪΤΙΑ
Γράψε την ημερομηνία και φέρε να κάνουμε ταμείο.
-Καλησπέρα. -Καλησπέρα σας. Τι θα θέλατε;
-Τέσσερις καμπετσάνα. -Αμέσως. Δύο πέσο.
Ορίστε.
Καληνύχτα σας.
Φέρε να τα μετρήσω.
Λοιπόν.
Δεν με θυμάσαι, Σιμόν Κορόνα;
Τώρα θα με θυμηθείς, κάθαρμα!
Υποψιάζεστε ποιος ή ποιοι είναι οι αυτουργοί της επίθεσης, κε Κορόνα;
Όχι, δεν υποψιάζομαι κανέναν.
Είμαι απολύτως σίγουρος, την είδα να με σημαδεύει με το όπλο.
Η δράστρια λέγεται Σεραφίνα Μπαλάδρο.
Ζητώ τη συνδρομή σας
για τη σύλληψη της Σεραφίνα Μπαλάδρο και των συναυτουργών της.
Οφείλουμε να παραδεχτούμε
ότι στη χώρα μας η δικαιοσύνη δεν είναι γοργή.
Απορεί κανείς τι εκπλήσσει περισσότερο.
Τα γρανάζια της γραφειοκρατίας στην απόδοση δικαιοσύνης
ή η ορθότητά της.
Το ένταλμα που εστάλη από τη Μεσκάλα για τη σύλληψη της Σεραφίνα Μπαλάδρο,
πηγαινοερχόταν εβδομάδες
σε διάφορες δικαστικές υπηρεσίες σε Μεσκάλα και Πλαν ντε Αμπάχο,
ώσπου έφτασε στα χέρια μου
και προχώρησα ευθύς στην εκτέλεσή του.
ΦΤΑΝΕΙ Η ΑΣΤΥΝΟΜΙΑ
13 ΙΑΝΟΥΑΡΙΟΥ 1964
ΚΟΝΣΕΠΣΙΟΝ ΝΤΕ ΡΟΥΙΣ ΠΛΑΝ ΝΤΕ ΑΜΠΑΧΟ
Και είναι σοβαρή η υπόθεση της Σεραφίνα;
Αρκετά σοβαρή. Γι' αυτό σκέφτηκα να σας ειδοποιήσω.
Για να μιλήσετε με δικηγόρο και να λάβετε τα μέτρα σας.
Για τι κατηγορείται;
Σύμφωνα με το έγγραφο,
πριν από εβδομάδες έγινε απόπειρα φόνου
στο Σάλτο ντε λα Τουξπάνα, χωριό της Μεσκάλα.
Η Σεραφίνα αναφέρεται στις καταθέσεις ως αυτουργός της επίθεσης.
Ορκίζομαι στη στρατιωτική μου τιμή και στην τιμή της αγίας μανούλας μου
ότι η Σεραφίνα δεν γνωρίζει κανέναν σε αυτό το χωριό.
Δεν έχει πάει ποτέ εκεί, μάλλον δεν ξέρει καν ότι υπάρχει.
Σε πιστεύω και εκτιμώ την ειλικρίνεια.
Αλλά έχω καθήκον, παρά τη φιλία με τις αδερφές Μπαλάδρο,
να εκτελέσω το ένταλμα και να προβώ στη σύλληψη της δίδας Σεραφίνα.
Το καταλαβαίνω, επιθεωρητή. Και ευχαριστώ που με ενημέρωσες.
Μη με ευχαριστείς.
Αλλά έχε υπόψη ότι κάποια στιγμή θα πρέπει να ενεργήσω.
Αν τη βρω, πρέπει να τη φέρω ενώπιον των αρχών.
Θα μπω αύριο στο Κασίνο ντελ Ντανσόν.
Κατάλαβα.
Καλή σου ημέρα.
Ευχαριστώ για τον χρόνο σου.
Ο επιθεωρητής φαίνεται αποφασισμένος. Υποθέτω ότι θέλησε να μας δώσει χρόνο.
Αυτός ο Σιμόν Κορόνα σε κατηγορεί για την ένοπλη επίθεση.
Ο επιθεωρητής θα έρθει αύριο να σε συλλάβει.
Βλέπεις, Σεραφίνα;
Μας κατέστρεψες!
Από εγωισμό και δίψα για εκδίκηση!
Δεν φταίω εγώ που γεννήθηκα παθιάρα!
Πρέπει να φύγουμε το συντομότερο.
Πάμε στις ΗΠΑ.
Και να εγκαταλείψουμε όσα έχουμε; Αποκλείεται!
Λοχαγέ, ειδοποίησε τον Εσκαλέρα ότι πάμε στο ράντσο.
Και να έρθει μόνος.
Και βρες πάση θυσία τον Ρεντόν. Πες του να ζητήσει αναστολή.
Μάλιστα.
-Ερμίνια, πάμε. -Μάλιστα.
Ελάτε.
Τακτοποιήστε τα όλα.
Αφήστε τα πάντα τακτοποιημένα.
Πάμε.
Μαζέψτε τα όλα.
Κάντε γρήγορα, κορίτσια. Έχουμε πολλές διαδρομές.
Πάμε.
Άντε, πρέπει να φύγουμε. Όταν τελειώσεις, τακτοποίησε το σαλόνι.
Στοίβαξε κασόνια για να κρύψεις την πόρτα και βγες απ' την ταράτσα.
-Κατάλαβες; -Μάλιστα, κυρία.
Κυρία Μπεναβίδες.
Κυρία Μπεναβίδες!
Εδώ είμαι, στην τραπεζαρία.
Πρέπει να φύγουμε επειγόντως. Μας κατήγγειλαν και θα ψάξουν το Κασίνο.
Παναγιά μου! Ελπίζω να μην έχω εγώ προβλήματα.
Όχι, μην ανησυχείτε.
Αν, όμως, ρωτήσουν, εσείς δεν μας είδατε.
Και το ενοίκιο αυτού του μήνα;
Λοιπόν.
Ορίστε.
-Πάρτε κάτι παραπάνω. -Σας ευχαριστώ.
Αλλά σας προειδοποιώ, ντόνια Αουρόρα. Μην τυχόν και μιλήσετε.
Γιατί αν αντιληφθώ ότι κελαηδήσατε, θα σας βρω!
Φανταστείτε μια γυναίκα στην ηλικία μου, που αφιέρωσε όλη της τη ζωή στον Θεό,
να πεθάνει στη φυλακή.
Γιατί μετά την ποινή των εφτά χρόνων που μου επέβαλαν επειδή τις βοήθησα,
πολύ δύσκολα θα βγω ζωντανή από εδώ μέσα, έτσι;
Άντε.
Εδώ θα κοιμηθείτε απόψε.
Αύριο θα δούμε τι θα σας κάνουμε.
Μην κάνετε καμιά ανοησία, γιατί μετά δεν θα φταίω. Εντάξει;
Μάλιστα, κυρία.
-Εσύ, Καλαβέρα, θα τις φυλάς. -Φυσικά, κυρία.
Ροσίτα, νομίζω ότι έχεις πυρετό. Αύριο θα σου φτιάξω αφέψημα για τη γρίπη.
Ευχαριστώ, Καλαβερίτα.
Κρυώνω πολύ και νιώθω χάλια.
Λοιπόν, κορίτσια, μπορείτε να βγείτε για την ανάγκη σας.
-Καλημέρα. -Τι έγινε, Καλαβερίτα;
Αχ, Τίτσο.
Πώς πήγε, Καλαβέρα;
Πώς έβγαλαν τη νύχτα τα κορίτσια; Σε ταλαιπώρησαν;
Όχι, κυρία, ήταν πολύ ήσυχες.
Η Ρόσα είναι άρρωστη, έχει υψηλό πυρετό. Της φτιάχνω ρόφημα.
Έτσι μπράβο. Λίγο ακόμα.
Λίγο ακόμα για να γίνεις καλά.
Με αυτό θα γίνεις περδίκι.
Λίγο ακόμα.
Ελπίζω ο Μπεντόγια να βρήκε τον Ρεντόν και να φέρει αναστολή εντάλματος.
Πάμε καλύτερα στις ΗΠΑ, μέχρι να βρεθεί μια λύση.
-Δεν θέλω να πάω φυλακή. -Μην υπερβάλλεις, Σεραφίνα.
Θα περιμένουμε να μας πει ο Ρεντόν πόσο σοβαρό είναι το θέμα.
Κυρίες.
Καλαβερίτα. Τα κορίτσια λένε ότι η Ρόσα χειροτέρεψε.
Πέθανε.
14 ΙΑΝΟΥΑΡΙΟΥ 1964
Επί μήνες ακουγόταν στο Κονσεπσιόν ντε Ρουίς
ότι οι Μπαλάδρο και τα κορίτσια κρύβονταν στο Κασίνο ντελ Ντανσόν.
Αν και πήγα αρκετές φορές και ήξερα ότι δεν υπήρχε κανείς,
αποφάσισα να επιστρέψω για να σιγουρευτώ.
Κόψτε τις αλυσίδες.
Περίεργο που έχει ακόμα ρεύμα.
Πράγματι.
Δεν υπάρχει κανείς εδώ.
Ερευνήστε το μέρος εξονυχιστικά, ίσως βρούμε στοιχεία.
Επιθεωρητή, δεν σας φαίνεται περίεργο που είναι καθαρά και τακτοποιημένα;
Δεν σημαίνει τίποτα, Κάστρο.
Εμείς ήρθαμε να συλλάβουμε την κα Σεραφίνα.
Περιμένετε εκεί.
Κάστρο, έλα μαζί μου.
Τίποτα. Πάμε.
Δεν υπάρχει κανείς. Δεν μπορούμε να κάνουμε τίποτα.
Πάμε.
Η αναζήτηση θα είχε λήξει εκεί.
Αλλά στα αρχεία του Κονσεπσιόν υπήρχε ένα ράντσο στο όνομα των Μπαλάδρο.
Κι αποφάσισα να ψάξω κι εκεί.
-Καλημέρα. -Σε περιμέναμε, Κουέτο.
Πάρε 10.000 πέσο και πες ότι δεν βρήκες πουθενά τη Σεραφίνα.
Μην κάνεις τον χαζό.
Εδώ και χρόνια σε λαδώνουμε, ξέρω ότι σ' αρέσει το παραδάκι.
Εντάξει, ντόνια Αρκάνχελα.
Μόνο για χάρη σας.
Να μας συγχωρείτε.
Δυστυχώς, όμως, στην πρώτη μου επίσκεψη στο ράντσο
δεν τις βρήκα.
Όπως καταγράφεται στην αναφορά της έρευνας.
Λοιπόν, Κάστρο;
Δέκα χιλιάρικα.
Το μερίδιό σου.
Ακόμη και με τα μισά θα κάναμε τα στραβά μάτια.
Ξέρεις τι πιστεύω;
Ότι προσπαθούν να κρύψουν κάτι πιο σοβαρό απ' τις κατηγορίες κατά της Σεραφίνα.
Συμφωνώ, επιθεωρητή.
Με παραξένεψε που χωρίς δεύτερη σκέψη έβγαλαν τόσα λεφτά.
Διά παν ενδεχόμενο, αύριο θα ερευνήσουμε ξανά το Κασίνο.
Λοιπόν, κύριοι.
Εσύ ψάξε εξονυχιστικά τα πάνω δωμάτια. Ντανιέλ, εσύ εκεί.
Εσύ το μπαρ και κάθε γωνιά.
Φύλλο και φτερό κάντε το.
-Κάστρο, πάμε μαζί στο σπίτι. -Μάλιστα.
Αχ, κυρία Μπαλάδρο, τι κόρες έκανες!
Επιθεωρητή,
το σπίτι κατοικούνταν μέχρι πρόσφατα.
Δεν έχει σημασία.
Συνεχίζουμε την έρευνα.
Κάστρο, ψάξε στο αποθηκάκι.
Μάλιστα.
Τίποτα, όλα εν τάξει.
Σαν ψόφιο σκυλί μυρίζει.
Εδώ το χώμα είναι μαλακό.
Όργανα!
-Βρήκατε τίποτα; -Τίποτα.
Πηγαίνετε να φέρετε φτυάρια κι ελάτε να σκάψετε εδώ.
Κοίτα, επιθεωρητή.
Παλιοματρόνες.
Καλά έλεγα ότι έκρυβαν κάτι πολύ σοβαρό.
Θα ζητήσουμε ενισχύσεις απ' το Πεδρόνες. Εσείς σκάψτε για να βγάλετε το πτώμα.
Γρήγορα!
Περικυκλώστε το κτήμα. Ομάδα Α, από εδώ. Ομάδα Β, από εκεί.
Κάστρο, συνόδεψέ με μες στο σπίτι.
-Μάλιστα. -Ψάξτε καλά!
Πανάθεμά με.
Οι στρίγγλες το 'βαλαν στα πόδια.
Επιθεωρητή, κάποιος είναι στον αχυρώνα. Ακούγονται φωνές για βοήθεια.
Κάστρο!
Ευτυχώς που ήρθατε.
Είμαστε δύο μέρες κλειδωμένες και νηστικές.
Πού είναι οι κυρίες;
Πού στο καλό πήγαν;
Χτες βράδυ άκουσα την κα Σεραφίνα να λέει στην ντόνια Αρκάνχελα
ότι θα πήγαιναν με τρένο στο Νογάλες, για να περάσουν τα σύνορα.
Όργανα, καλέστε ενισχύσεις.
Πηγαίνετε τα κορίτσια στο τμήμα και ταΐστε τα.
Πάμε, δεν πρέπει να το σκάσουν οι στρίγγλες.
ΣΙΔΗΡΟΔΡΟΜΙΚΟΣ ΣΤΑΘΜΟΣ ΠΕΔΡΟΝΕΣ
Γρήγορα!
Ψάξτε καλά!
Ψάξτε αυτό το βαγόνι.
Αστυνομία. Το τρένο ακινητοποιείται.
Κυρίες Μπαλάδρο.
Συλλαμβάνεστε.
15 ΙΑΝΟΥΑΡΙΟΥ 1964
ΚΟΝΣΕΠΣΙΟΝ ΝΤΕ ΡΟΥΙΣ ΠΛΑΝ ΝΤΕ ΑΜΠΑΧΟ
Οι ματρόνες μάς χτυπούσαν και μας κλείδωναν.
Παλιοθήλυκα, προδότρες.
Είναι σκέτες στρίγγλες.
Αχάριστα παλιοθήλυκα.
Να οι μάγισσες που σκότωναν.
Οι αχάριστες. Θα το πληρώσετε αυτό, ρουφιάνες!
Πανάθεμά σε, Κουέτο.
Μπορούσαμε να τα είχαμε βρει.
Μπείτε μέσα.
Λυπάμαι, ντόνια Αρκάνχελα.
Αλλά η νεκρή που βρήκαμε θαμμένη στην αυλή σας είναι σοβαρή υπόθεση.
Και σε συμβουλεύω στο εξής να μετράς τα λόγια σου.
Στο καλό.
Να δούμε πώς θα τη γλιτώσουμε τώρα.
Μην ανησυχείς, Σεραφίνα.
Αυτή η κουταμάρα διορθώνεται με λεφτά και γνωριμίες.
Θα περιμένουμε μόνο να εμφανιστεί το κάθαρμα ο Ρεντόν.
Γρήγορα, Χουανίτα.
Φρόντισε να μη μείνει τίποτα που να με συνδέει με τις Μπαλάδρο.
Πρέπει να υποβάλω αίτημα αναστολής.
Για την Αρκάνχελα και τη Σεραφίνα;
Όχι! Για εμάς!
Ήμουν χρόνια δικηγόρος τους, είμαστε χωμένοι ως τον λαιμό.
Όπου να 'ναι θα μας συλλάβουν.
Αυτό θα τραβήξει πολύ.
Ποιος ξέρει πόσες νεκρές θα εμφανιστούν.
Μετά τα μακάβρια ευρήματα στο Κασίνο ντελ Ντανσόν
και την προκαταρκτική εξέταση ορισμένων εκ των κοριτσιών,
μάθαμε ποιοι ήταν οι βασικοί συνεργοί των ματρόνων
και προχωρήσαμε στη σύλληψή τους.
Ο λοχαγός Ερμενεχίλδο Μπεντόγια, που δεν γνώριζε τη σύλληψη των Μπαλάδρο,
ετοιμαζόταν να διαφύγει για να τις συναντήσει στο Νογάλες.
ΤΡΑΠΕΖΑ ΚΟΜΕΡΣΙΑΛ
Λοχαγέ Μπεντόγια, συλλαμβάνεστε.
Στην τράπεζα έχω πάνω από 20.000 πέσο. Αν με αφήσεις, είναι δικά σου.
Πολύ αργά.
Λυπάμαι.
Ελάτε μαζί μου.
Μα είμαι αθώος, ακολουθούσα διαταγές του λοχαγού.
Σιωπή, λοχία.
Θα καταθέσετε στις ανακριτικές αρχές.
-Λες να 'ναι αλήθεια όσα λένε; -Μα τι λες;
Οι κυρίες Μπαλάδρο είναι καλοί άνθρωποι. Δεν θα έκαναν κάτι τέτοιο.
Κύριε Εσκαλέρα, συλλαμβάνεστε.
-Γιατί; -Κάστρο.
-Ελάτε μαζί μου. -Με τι κατηγορία;
-Εγώ δεν έκανα τίποτα. -Πάμε!
Να κλείσετε κι εμένα με τις αφεντικίνες!
Νεαρέ, περίμενε να έρθουν ή να σου στείλουν κλήτευση.
-Αυτή είναι η διαδικασία. -Δεν έκανα τίποτα, σας το είπα!
Είμαι αθώος!
Εγώ είμαι ο μπράβος τους.
Αν δεν με βάλετε εσείς φυλακή, θα μπω μόνος μου!
Τελευταίοι έπεσαν η Εουλάλια Μπαλάδρο κι ο Τεόφιλο Πίντο.
Θα είχαν διαφύγει, δεν είχαμε φωτογραφίες ή άλλα στοιχεία για να τους εντοπίσουμε.
Αλλά πριν πάρουν λεωφορείο για το Σαν Αντόνιο του Τέξας,
συμπλήρωσαν μια φόρμα με τα ονόματά τους.
Και τότε ταυτοποιήθηκαν και συνελήφθησαν.
Στα κελιά τους.
Έτσι, στη φυλακή του Κονσεπσιόν ντε Ρουίς, όπου κανονικά κλείναμε μόνο μέθυσους,
για πρώτη και τελευταία φορά στην ιστορία είχαμε 19 κρατούμενους.
Ακούστε καλά όλοι.
Ιδίως εσείς, παλιοκόριτσα!
Θα φροντίσουμε να βγούμε το συντομότερο δυνατόν.
Αλλά σας προειδοποιώ, όποιος ανοίξει το στόμα του ή πει το παραμικρό
έχει ξοφλήσει, συνεννοηθήκαμε;
Μάλιστα.
Στις καταθέσεις τους ορισμένες κοπέλες
έλεγαν ότι υπήρχαν κι άλλες νεκρές.
Επιστρέψαμε στο ράντσο Λος Άνχελες,
όπου πολύ εύκολα ανακαλύψαμε τρία πτώματα ακόμη.
Η ΔΙΚΑΙΟΣΥΝΗ ΤΟΥ ΔΙΚΑΣΤΗ ΠΕΡΑΛΤΑ
Απ' όλες τις υποθέσεις που έχω δικάσει,
η πιο διάσημη και πολύκροτη ήταν αυτή των αδελφών Μπαλάδρο.
Και παρά τα όσα ειπώθηκαν και δημοσιεύτηκαν για αυτές,
δεν επέτρεψα ποτέ να επηρεάσουν τη διαδικασία.
Ενήργησα δίκαια και αντικειμενικά.
Δυστυχώς, όμως, και βλέποντας εκ των υστέρων τα πράγματα,
ο κόσμος προτιμάει να κρατήσει την εκδοχή που παρουσίασαν οι εφημερίδες,
κι όχι την αλήθεια.
Ντόνια Αρκάνχελα, κοίτα τι γράφουν για εσάς οι εφημερίδες.
ΜΑΤΡΟΝΕΣ ΚΑΙ ΦΟΝΙΣΣΕΣ
Τα καθάρματα.
Πώς τολμάνε να πουν ότι τις σκοτώσαμε εμείς.
Τα κοράκια! Ποιος ξέρει τι άλλο θα σκαρφιστούν!
Από τις καταθέσεις των κοριτσιών συμπεραίνεται
ότι πρόκειται για πολύπλοκη υπόθεση.
Πρέπει να προχωρήσουμε προσεκτικά και διακριτικά.
Συμφωνώ απολύτως.
Πρώτα πρέπει να μοιράσουμε τις συλληφθείσες.
Όσες κατέθεσαν ότι είχαν υποστεί κακοποίηση
θα τις θεωρήσουμε θύματα και μάρτυρες.
Όσες δεν διαμαρτυρήθηκαν
τις θεωρούμε ακόμα φερόμενες ένοχες και συνεργούς των Μπαλάδρο.
Ό,τι πείτε.
Η Ερμίνια Ν.
Η Γουαδαλούπε Ν.
Η Γκλόρια Ν.
Η Λους Μαρία Ν.
Η Χασίντα Ν.
Η Πέρλα Ν.
Και η Χουβένσια Ν.
Ελάτε μαζί μου.
Κι εμείς, κύριε;
Εδώ θα μείνουμε;
Σύμφωνα με τις καταθέσεις σας
θεωρείστε συνεργοί και φερόμενες ένοχες.
Τι;
Ορίστε;
Γιατί;
Συγγνώμη.
Ξέρετε αν ήρθε ο Ρεντόν, ο δικηγόρος μας;
Όχι, δεν έχει έρθει κανείς.
Από εδώ και πέρα θα κοιμάστε εδώ.
Από εδώ και στο εξής, δεν είστε υπό κράτηση ούτε υπό δίωξη.
Δεν είναι φοβερό μέρος, αλλά είστε ελεύθερες.
Μπορείτε να πηγαινοέρχεστε ελεύθερα.
Η μόνη σας υποχρέωση
είναι να παρευρεθείτε στη δικαστική διαδικασία.
-Καταλάβατε; -Ναι.
Και θα μας δίνετε το φαΐ της φυλακής;
Γιατί ήταν απαίσιο.
Μην ανησυχείτε.
Θα φροντίσουμε και γι' αυτό.
Εσείς τακτοποιηθείτε.
Βρέθηκαν κι άλλες νεκρές στο ράντσο των ματρόνων!
Κι άλλες νεκρές!
Βρέθηκαν κι άλλες νεκρές στο ράντσο των ματρόνων!
Κι άλλες νεκρές!
Βρέθηκαν κι άλλες νεκρές στο ράντσο των ματρόνων!
Κι άλλες νεκρές!
Βρέθηκαν κι άλλες νεκρές στο ράντσο των ματρόνων!
Κι άλλες νεκρές!
Σας καταλαβαίνω, αλλά δεν έχω δωμάτια.
Ναι. Εντάξει.
Καλή τύχη.
-Καλησπέρα. -Καλησπέρα σας.
Δημοσιογράφοι της Αλάρμα. Έχουμε κράτηση στο όνομα της εφημερίδας.
Ήρθατε για τους φόνους που έκαναν οι Μπαλάδρο;
Ναι.
Γεμίσατε δημοσιογράφους.
Δεν φαντάζεστε. Θα σας δώσω τα τελευταία δωμάτια.
Είναι μακριά η φυλακή όπου κρατούνται οι ματρόνες;
Όχι, καθόλου.
Το Κονσεπσιόν είναι πολύ μικρό. Το κτίριο απέχει δύο τετράγωνα.
-Πάμε τώρα. -Ναι.
Θα ανεβάσετε τις βαλίτσες στο δωμάτιο;
-Ναι. -Αυτή φυλάξτε τη σαν κόρη οφθαλμού.
Μάλιστα.
Δεσποινίδες,
να ξέρετε ότι όλο το Κονσεπσιόν ντε Ρουίς έχει συγκινηθεί με την ιστορία σας.
Απολαύστε το γεύμα που προσφέρουν οι Κυρίες της Άσβεστης Φλόγας.
Από εδώ και στο εξής,
με απόφαση της δημοτικής αρχής, της οποίας και ηγούμαι,
δεν θα σας λείψει τίποτα.
Καλή όρεξη.
ΤΙΣ ΑΦΗΝΑΝ ΝΑ ΛΙΜΟΚΤΟΝΟΥΝ ΜΕ ΠΕΝΤΕ ΦΑΣΟΛΙΑ ΚΑΙ ΜΙΑ ΤΟΡΤΙΓΙΑ ΤΗ ΜΕΡΑ
Κύριε αστυνομικέ,
θα πείτε στον δικαστή ότι θέλουμε να του μιλήσουμε;
Γιατί;
Θέλουμε να του μιλήσουμε ιδιαιτέρως, γιατί θυμηθήκαμε κάτι.
Εδώ έχει πολύ κόσμο.
Εντάξει.
Βρομιάρες!
Θα αραδιάσετε ένα σωρό ψέματα, γλωσσούδες.
Άθλιες!
Ξεχάσατε πώς σας βρήκαμε, αχάριστες;
Βρομιάρες, ψειριάρες και πεινασμένες;
Να γραφτεί στα πρακτικά ότι οι παρούσες
ζήτησαν να κάνουν συμπληρωματική κατάθεση
και ότι την κάνουν οικειοθελώς
και χωρίς να εξαναγκαστούν.
Οι κυρίες εξαπάτησαν τη μαμά μου κι εμένα.
Ήμουν 15 χρόνων και στη μαμά μου έδωσαν 200 πέσο.
Είπαν ότι θα γινόμουν υπηρέτρια στο Πεδρόνες,
αλλά όταν έφτασα στο σπίτι οι κυρίες με ανάγκασαν να δουλεύω
ως κοινή.
Συγγνώμη.
-Πόσων χρόνων είπατε ότι ήσασταν; -15.
Αλλά θυμήθηκα ότι μόλις είχα κλείσει τα 13 όταν έφτασα στο καμπαρέ.
Ούτε έλαβα ποτέ κάποια αμοιβή για τη δουλειά στα πορνεία.
Εγώ ήμουν 12, στην οικογένειά μου είπαν ότι θα δούλευα σε εργοστάσιο σπίρτων.
Αλλά όταν έφτασα, κατάλαβα ότι δεν ήταν εργοστάσιο, αλλά πορνείο.
Και δεν με άφησαν να ξαναβγώ ποτέ.
Ούτε εγώ έλαβα ποτέ κάποια αμοιβή.
Εγώ θα γινόμουν υπηρέτρια στο Κάσα ντελ Μολίνο,
αλλά μόλις έφτασα με ανάγκασαν να πηγαίνω με κυρίους.
"Θα γίνεις πουτάνα, θες δεν θες", μου είπαν.
Θέλετε να προσθέσετε κάτι άλλο;
Μάλιστα.
Ούτε εμένα με πλήρωσαν ποτέ όλα αυτά τα χρόνια.
Συνάδελφε,
να αφεθούν ελεύθερες και οι τρεις
και να μεταφερθούν με τις λοιπές σε νέο κατάλυμα.
Και παρακαλώ να μετατραπεί η ιδιότητά τους
και από εδώ και στο εξής να μη θεωρούνται κατηγορούμενες,
αλλά θύματα και μάρτυρες.
Μάλιστα.
ΤΙΣ ΕΞΑΠΑΤΟΥΣΑΝ ΚΑΙ ΤΙΣ ΕΞΕΔΙΔΑΝ!
Μετά απ' όσα έμαθα και τις καταθέσεις, θα τραβήξει η υπόθεση, ντον Χούλιο.
Οι περισσότερες είναι ανήλικες,
και όχι μόνο τις βασάνιζαν, τις κλείδωναν και δεν τις τάιζαν.
Εγώ συνεχίζω στις επάλξεις και θα στέλνω ρεπορτάζ.
Γεια σας.
Ο ντον Χούλιο είναι ικανοποιημένος, μας συγχαίρει.
Κι αν μιλήσουν οι Μπαλάδρο, θα περάσουμε καλά.
Υγεία, Μπελισάριο.
Πάμε γερά.
Και πώς εξηγείτε την ύπαρξη τριών πτωμάτων
στην αυλή του σπιτιού σας στο Κασίνο ντελ Ντανσόν;
Εμείς δεν ξέρουμε τίποτε.
Βρέθηκαν εκεί, γιατί κάποιος τα έβαλε εκεί για να μας κάνει κακό.
Τα άλλα πτώματα στο ράντσο Λος Άνχελες, που επίσης σας ανήκει;
Δεν ξέρουμε τίποτα, διάολε!
Αρκετές από τις κοπέλες που δούλευαν για εσάς
καταγγέλλουν ότι τις φυλακίζατε, τις βασανίζατε και δεν τις ταΐζατε.
Ορισμένες υποστηρίζουν
ότι τους δίνατε μόνο μία τορτίγια και πέντε φασόλια την ημέρα.
Τι έχετε να πείτε;
Είναι όλα ψέματα.
Σε αυτές τις αχάριστες δίναμε να φάνε ό,τι τρώνε όλοι.
Ως και σούπα με φιδέ τους δώσαμε.
Κυρίες μου, έτσι δεν καταλήγουμε πουθενά.
Πρέπει να βρείτε έναν δικηγόρο που να σας συμβουλεύει.
Οι κατηγορίες εναντίον σας είναι σοβαρότατες.
Και δεν δίνετε στην υπόθεσή σας την πρέπουσα σημασία.
Εσείς είστε αυτός που κάνει τον χαζό.
Όταν οι ισχυροί φίλοι μας αντιληφθούν τι μας κάνετε, θα δείτε ποιος έχει δίκιο!
Οδηγήστε τες στο κελί τους.
Φόνισσες!
-Άσε με! -Μη μ' αγγίζεις.
Εν τέλει, για να ολοκληρωθεί η έρευνα,
μετήχθη από τη φυλακή της Μεσκάλα ο φούρναρης, ο Σιμόν Κορόνα,
του οποίου η κατάθεση ήταν το έναυσμα για να διερευνηθούν οι Μπαλάδρο.
Πώς λέγεστε;
Αστυνομικέ; Μπορείτε να με βάλετε κάπου αλλού;
Όχι. Το Κονσεπσιόν δεν έχει άλλη φυλακή.
Ο δικαστής κι ο εισαγγελέας διέταξαν να κρατηθείτε εδώ.
Τι έγινε, Σιμόν;
Τι σύμπτωση που συναντιόμαστε ξανά.
Είδες πού καταλήξαμε εξαιτίας σου, ρε;
Άτιμε Σιμόν Κορόνα!
Εκτός από κλέφτης, είσαι και χαφιές, παλιάνθρωπε!
Χαίρω πολύ, Κορόνα.
Ήθελα πολύ να σε γνωρίσω. Η Σεραφίνα μου έχει μιλήσει για εσένα.
Σεραφίνα, Αρκάνχελα. Ορκίζομαι ότι δεν είπα τίποτα.
Δεν ξέρω τι γυρεύω εδώ.
Αχ, Σιμόν, μετανιώνω οικτρά που δεν σε σκότωσα όταν μπορούσα.
Αλλά μην ανησυχείς, εδώ δεν κινδυνεύεις. Σωστά, λοχαγέ;
Φυσικά.
Τα αγόρια κι εγώ θα τον περιποιηθούμε.
Τι 'ναι;
Για φρόνιμα.
Τι συμβαίνει;
Η δίκη των Μπαλάδρο δεν θα συνεχιστεί, αν δεν έχουν δικηγόρο.
Και ξέρετε κάτι;
Εσείς είστε δημόσιος συνήγορος και σας έλαχε ο κλήρος, κε Σέσπεδες.
Κοκορεύονται για τόσα λεφτά και γνωριμίες, δεν βρήκαν κανέναν;
Στην αρχή επέμεναν ότι θα τις εκπροσωπούσε ο Ρεντόν.
Αλλά έγινε καπνός
και είναι άφαντος.
Και κανείς δεν προθυμοποιείται να τις αναλάβει.
Τι να κάνω;
Αλλά σίγουρα συμφωνείτε
ότι ούτε ένα θαύμα δεν σώζει τις πελάτισσές μου.
Αυτό θα το δούμε.
Μην ξεχνάτε ότι στη χώρα μας η δικαιοσύνη είναι τυφλή.
Κοίτα, δικηγόρε.
Ούτε θέλουμε ούτε χρειαζόμαστε τη βοήθεια κανενός.
Ιδίως ενός ξένου.
Βρίσκεστε σε δύσκολη θέση. Χωρίς δικηγόρο ίσως βρεθείτε σε χειρότερη.
Είμαστε αθώες!
Δεν ξέρουμε τίποτα για όσα λένε.
Κυρίες μου, είτε το θέλετε είτε όχι,
θα πρέπει να παραστείτε στην ακροαματική διαδικασία.
Εκεί θα δηλώσετε την αθωότητά σας. Κι εγώ μπορώ να σας βοηθήσω.
Και γιατί να σ' εμπιστευτούμε;
Γιατί έχω καθήκον να κάνω ό,τι καλύτερο για εσάς.
-Μας θεωρείς αθώες; -Δεν είναι δουλειά μου να σας κρίνω.
Αλλά αν μου πείτε την αλήθεια και συνεργαστείτε,
θα κάνω ό,τι καλύτερο για εσάς.
Αν γίνεις δικηγόρος μας, θα πρέπει να μας πιστέψεις.
Κι αν μας βγάλεις από εδώ, θα κολυμπήσεις στο χρήμα.
Οι κατηγορίες εναντίον σας είναι σοβαρές.
Πρέπει να ηρεμήσετε και να σταματήσετε να φωνάζετε στον δικαστή,
γιατί δεν καταφέρνετε τίποτα και χειροτερεύετε τη θέση σας.
Εντάξει, σε δεχόμαστε για δικηγόρο.
Αν μου επιτρέπετε, θα πιάσω δουλειά.
Μας είχαν φυλακισμένες.
28 ΙΑΝΟΥΑΡΙΟΥ 1964
Μια φορά, όταν τρεις κοπέλες κι εγώ κάναμε κάτι που δεν τους άρεσε,
μας έκλεισαν σε ένα δωμάτιο και η κυρία Σεραφίνα μου 'πε
"Χτύπα τις άλλες με αυτό το ξύλο.
Αν δεν χτυπάς δυνατά, θα σε χτυπήσω για να μάθεις".
Και κοιτάξτε πώς με κατάντησε, κύριε.
Ησυχία!
Απ' αυτά που βγάζαμε, αφαιρούσαν τα έξοδα.
Κι επειδή γνώριζαν ότι δεν ήξερα αριθμητική,
δεν είδα ούτε δεκάρα.
Μια αχάριστη οχιά είσαι, Αουρόρα!
Σας πληρώναμε μέχρι τελευταίας δεκάρας.
Μέχρι και παπούτσια και φουστάνια σας παίρναμε! Ψέματα λέω;
Για τις κοπέλες που βρέθηκαν θαμμένες στην αυλή
έχεις να πεις κάτι;
Μάλιστα, κύριε.
Είδα την κα Αρκάνχελα και την κα Σεραφίνα
να σπρώχνουν τη Φελίσα και την Εβέλια απ' το μπαλκόνι.
Οι καημένες έπεσαν νεκρές, με το κρανίο ανοιχτό.
Και μετά τις έθαψαν στην αυλή.
Τις φόνισσες.
Παλιοψεύτρα!
Συκοφαντίες όλα.
Αρκάνχελα!
Σχεδόν ποτέ δεν μας έδιναν φαΐ.
Μας έδιναν τα αποφάγια απ' τα σκουπίδια, ενώ εκείνες έτρωγαν βραστό και αυγά.
Είσαι αχάριστη και ψεύτρα, Μαρία ντελ Κάρμεν.
Σας είχαμε όλες σαν κόρες μας.
Αυτό δεν ήταν το χειρότερο.
Μας είχαν κλειδώσει τόσο καιρό,
που κάποιες αρρώστησαν και πέθαναν εξαιτίας τους.
Αν ψάξετε, θα βρείτε κι άλλες νεκρές θαμμένες στα σπίτια τους.
Ησυχία!
"Τα αθώα και καημένα θύματα
πρέπει να έζησαν ένα μαρτύριο ή μια κόλαση σε αυτά τα ανυπόληπτα σπίτια.
Μόνο η παραδειγματική τιμωρία των άκαρδων ματρόνων θα τις δικαιώσει".
Πολύ καλό, Τσούτσο.
Έχω φωτογραφίες των Μπαλάδρο,
ενώ απειλούν τα κορίτσια.
Ιδανικές για το άρθρο σου.
Κοίτα.
Καλές;
Υπέροχες.
Εφημερίδες! Πάρτε την Αλάρμα!
ΟΙ ΥΑΙΝΕΣ ΔΙΑΚΩΜΩΔΟΥΝ ΤΟΝ ΝΟΜΟ
Η υπόθεση είχε προκαλέσει νοσηρό ενδιαφέρον σε όλη τη χώρα
και άρχισε να χάνεται ο έλεγχος στο δικαστήριο.
Ησυχία!
Όταν φτάσαμε στο ράντσο, η Ρόσα αρρώστησε.
Αυτή πήγε και της είπε "Θα σου φτιάξω αφέψημα για να γιάνεις".
Την ανάγκασε να το πιει όλο και σε λίγες ώρες η Ρόσα πέθανε.
Πιστεύω ότι αυτή, που πάντα ήταν λίγο μάγισσα,
της έριξε κάτι και αυτό τη σκότωσε.
Η Γουαδαλούπε Ν.
Εγώ ήμουν μπροστά όταν η Καλαβέρα, αφού σιδέρωσε την καημένη την Μπλάνκα,
της έδωσε το αναψυκτικό που τη σκότωσε.
Θες να συμπληρώσεις κάτι;
Κάθε φορά που κάποια έμενε έγκυος,
η κα Καλαβέρα μάς έδινε αφέψημα, για να ρίξουμε το παιδί.
Δεν ξέραμε τι μάγια μάς έκανε,
ούτε τι έκανε μετά με τα μωράκια.
Κύριε δικαστή,
σας ορκίζομαι ότι δεν είναι αλήθεια.
ΣΥΝΕΡΓΟΣ, ΜΑΓΙΣΣΑ ΚΑΙ ΟΡΝΙΟ!
ΕΣΥ ΤΙΣ ΣΚΟΤΩΣΕΣ!
Θυμάσαι που πήγες με τη σκούπα να διώξεις τα όρνια και απλώς φτερούγισαν;
Στη ζωή μου έχει τύχει να τρομάξω όρνια πολλές φορές.
Δεν ξέρω σε ποια απ' όλες αναφέρεσαι, δεσποινίς.
Η ντόνια Σεραφίνα απελπισμένη
έβγαλε το πιστόλι, σου το έδωσε και είπε "Τίτσο, σκότωσέ τα".
Δεν θυμάσαι;
Όχι. Δεν νομίζω ότι ήμουν μπροστά.
Ένα απόγευμα ήρθες κι η ντόνια Αρκάνχελα σου 'πε να θάψεις τη Φελίσα και την Εβέλια
εκεί όπου είχες θάψει την Μπλάνκα.
Όχι, μπορεί να το είδες, αλλά μόνο στα όνειρά σου.
Γιατί δεν συνέβη ποτέ.
Πάρτε τον.
"Ο Εουστίκιο Νατέρα, γνωστός ως Τίτσο ή Νεκροθάφτης,
προσπάθησε να πείσει ότι δεν είχε ιδέα.
Αλλά το τρομακτικό πρόσωπό του,
γεμάτο κακία, στυγερότητα και φθόνο,
δεν μπόρεσε να μας κρύψει την αλήθεια.
Τη συνείδησή του σίγουρα βαραίνουν τουλάχιστον δέκα θάνατοι".
Όχι.
"Εκατό θάνατοι".
Σκάσε, Τεόφιλο!
Μη λες ανοησίες!
Και μια άλλη φορά μου είπε
"Σου αφήνω αυτές τις τέσσερις, πρόσεχέ τες.
Κι αν κάποια θελήσει να το σκάσει,
ρίξ' της με το τουφέκι που σου άφησα για τις αγελάδες".
Έχεις μεγάλο στόμα!
Σταμάτα να λες ό,τι σου κατέβει.
Γι' αυτό, όταν εγώ τις πυροβόλησα,
απλώς ακολουθούσα τις διαταγές της κυρίας Αρκάνχελα.
Σκάσε, κάθαρμα!
Οι κουνιάδες μου είναι πάμπλουτες.
Έχουν πολλά χρήματα, ίσως εκατομμύρια.
Και σ' εμάς δεν έδωσαν ούτε δεκάρα.
Η ιστορία θα είχε άλλη κατάληξη αν δεν ήταν άπληστες και τσιγκούνες.
Είσαι προδότης και παλιάνθρωπος!
Πάρτε τους.
-Κάτσε! -Άσε με!
Ο λοχαγός πάντα τους έλεγε πώς να μας τιμωρούν.
Έκοβε βέργες και τις δοκίμαζε στην παλάμη για να δει ποια πονούσε περισσότερο.
Μετά κοκορεύτηκε που μας χτύπησε με αυτήν που πονούσε περισσότερο.
Κύριε.
Τη δεδομένη στιγμή θεώρησα ότι αυτές οι γυναίκες διέπρατταν ανυπακοή.
Κι ότι έπρεπε να τις τιμωρήσω παραδειγματικά.
Κι είστε ικανοποιημένος με τις πράξεις σας;
Μάλιστα.
Ως περήφανο στέλεχος του στρατού μας, πάντα πίστευα
ότι έχω καθήκον να τηρώ την τάξη ανά πάσα στιγμή.
"Ο άκαρδος στρατιωτικός, ο λοχαγός Ερμενεχίλδο Μπεντόγια,
ήταν αυτός που λέρωνε τα χέρια του
όταν οι ματρόνες υπέβαλαν σε βασανιστήρια
τα καημένα θύματά τους".
Μια μέρα κάναμε μπουγάδα και ήρθε ο λοχαγός.
Σταμάτησε και παρατήρησε έναν μπόγο κάτω απ' το υπόστεγο.
Ρώτησε "Τι είναι αυτό;"
Η κα Σεραφίνα είπε "Η Μπλάνκα είναι".
Ο λοχαγός θύμωσε κι είπε φωνάζοντας
"Πες στον Τίτσο να την αφήσει απόψε έξω απ' το χωριό,
στη χωματερή, να τη φάνε τα σκυλιά".
Στα αστεία το είπα, κε δικαστή.
Θα πιστέψετε ότι εννοούσα κάτι τέτοιο;
"Ο μοχθηρός στρατιωτικός…
ΜΑΣ ΕΔΕΡΝΑΝ ΑΛΥΠΗΤΑ! ΣΑΔΙΣΤΗΣ Ο ΛΟΧΑΓΟΣ
…ήταν ο αγαπητικός της Σεραφίνα Μπαλάδρο.
Ο ΜΠΕΝΤΟΓΙΑ ΤΑ ΑΡΝΕΙΤΑΙ ΟΛΑ
Ένας ακόμη στο ενεργητικό αυτής της τρομακτικής γυναίκας,
την οποία, λόγω των πολυάριθμων εραστών της,
μπορεί να τη συγκρίνει κανείς
με τη μαύρη χήρα".
Όταν οι εφημερίδες άρχισαν να αναφέρουν
ότι οι αδερφές Μπαλάδρο είχαν μεγάλη εξουσία
και τεράστια επιρροή στο Πλαν ντε Αμπάχο,
διαβεβαίωναν ότι θα ήταν ανέφικτη η καταδίκη τους.
Η άμεση αντίδρασή μου ήταν να διατάξω την κατάσχεση της περιουσίας τους.
Με σκοπό να προστατευθεί η αποζημίωση των θυμάτων.
Θέλουν να μας πάρουν την περιουσία;
Αυτός ήταν ο σκοπός τους εξαρχής. Καριόληδες!
Θα μας αφήσουν στην ψάθα!
Αρκάνχελα!
-Όργανο! -Κύριε!
Έναν γιατρό! Λιποθύμησε η κα Αρκάνχελα.
Μπορούμε να το εμποδίσουμε;
Τι συνέβη;
-Θα καλέσω ασθενοφόρο. -Γιατρό.
Κάν' της αέρα.
Αρκάνχελα!
-Να τος. -Κύριε συνήγορε!
Κύριε Σέσπεδες!
Επιτρέψτε μου να κάνω μια ενοχλητική ερώτηση.
Εσείς που τις υπερασπίζεστε πιστεύετε ότι οι Μπαλάδρο είναι αθώες;
Σας παρακαλώ, μη με παρερμηνεύετε.
Εγώ τις υπερασπίζομαι επειδή έχω καθήκον,
ως δημόσιος συνήγορος που διορίστηκε να τις υπερασπιστεί.
Αλλά ασφαλώς και δεν συμφωνώ μαζί τους.
Αντιθέτως, θεωρώ ότι αξίζουν κι οι δύο τη θανατική ποινή,
που δυστυχώς δεν υπάρχει στο Πλαν ντε Αμπάχο.
Επιτρέψτε μου.
-Συνήγορε! -Μια στιγμή!
Και μόνο που προήλθε από τον ίδιο τους τον δικηγόρο,
επρόκειτο για ατυχή δήλωση.
Και υπήρξαν πολλές παρόμοιες υπερβολές
και μεγάλες πιέσεις από παντού,
συμπεριλαμβανομένης της πρωτεύουσας.
Πάρτε την Αλάρμα. Οι μάρτυρες βάζουν ταφόπλακα στις αδερφές.
Αλλά τη δεδομένη στιγμή η υπόθεση πλέον είχε γίνει διεθνής είδηση
και το Κονσεπσιόν ντε Ρουίς είχε μετατραπεί σε τσίρκο κανονικό.
ΓΚΑΖΕΤΑ ΤΗΣ ΠΟΛΩΝΙΑΣ ΤΡΟΜΟΣ ΣΤΟ ΜΕΞΙΚΟ
Κάποια στιγμή μέτρησα στο ακροατήριο πάνω από 112 ανθρώπους,
που δεν είχαν καμία δουλειά εκεί.
Είναι τρομακτικές ματρόνες!
Φόνισσες!
Μάγισσες!
Φόνισσες!
Καταραμένες!
Φόνισσες!
Στρίγγλες!
Πάρτε την Αλάρμα. Οι μάρτυρες βάζουν ταφόπλακα στις αδερφές.
Πάρτε την Αλάρμα!
Ωστόσο η δίκη συνεχιζόταν,
και η διαδικασία όριζε να γίνει επιτόπου αναπαράσταση των γεγονότων,
με τα θύματα και τους κατηγορούμενους.
-Φόνισσες! -Ησυχία!
Ησυχία, παρακαλώ!
Σας παρακαλώ.
Εδώ η Καλαβέρα τής έδωσε το αφέψημα και λίγο μετά πέθανε φαρμακωμένη.
Σωστά;
Κι εκεί έπεσαν νεκρές οι φίλες μου.
Τρέχαμε κι άκουσα τους πυροβολισμούς.
Ο κος Τεόφιλο στεκόταν στην πόρτα. Η ντόνια Εουλάλια του 'δωσε το τουφέκι.
Είναι αλήθεια αυτό που λένε;
-Προχωράμε στον τάφο, κε δικαστή; -Φυσικά.
Μάγισσες!
Φόνισσες!
Εδώ τις έθαψες, Τίτσο;
Μάλιστα, κύριε.
Ποιος σε διέταξε;
Η κυρία Σεραφίνα.
Είπε "Θάψ' τες εκεί, για να μη φαίνεται ο τάφος απ' τον δρόμο".
Και είσαι σίγουρος ότι έθαψες μόνο τρεις κοπέλες εκεί;
Ορκίζομαι ότι έθαψα μόνο τρεις,
εκτός απ' τις άλλες τρεις στο Κασίνο.
Αν υπήρξαν κι άλλες, δεν το ξέρω.
Κορίτσια, θα δείξετε προς τον τάφο;
Οι αγανακτισμένες μάζες,
που οι εφημερίδες χειραγώγησαν υπερβάλλοντας κάθε μέρα περισσότερο,
εξοργίζονταν τόσο πολύ,
που συχνά έφταναν στο σημείο να θέλουν να λιντσάρουν τους κατηγορούμενους.
Φόνισσες!
Από εκεί οι κυρίες έσπρωξαν την Εβέλια και τη Φελίσα.
Εκεί μέσα οι κυρίες μας βασάνισαν αρκετές φορές.
Ψεύτρες! Στρίγγλες!
Ψεύτρες! Αχάριστες!
Σωπάστε.
Ελάτε μαζί μου από εδώ.
Ελάτε.
Στρίγγλες!
Μια μέρα μιλούσαν με τον λοχαγό Μπεντόγια,
ακούσαμε ότι σκόπευαν να μας σκοτώσουν όλες
και να μας θάψουν εδώ στην αυλή.
-Έτσι δεν είναι; -Ναι.
Σοκόρο, τι θέλεις να συμπληρώσεις;
Μια νύχτα
η κα Αρκάνχελα, η κα Σεραφίνα κι ο λοχαγός πήγαν να μας ρίξουν απ' την ταράτσα.
-Έτσι δεν είναι; -Ναι.
Προχωράμε στην επόμενη αναπαράσταση.
Πείτε μου, λοχαγέ.
Στον στρατό μάθατε αυτήν την τόσο σκληρή κι απάνθρωπη τιμωρία
για να υποτάξετε τις κοπέλες;
Όχι, κύριε.
Η συγκεκριμένη είναι δικής μου έμπνευσης.
Και οι κυρίες πάντα μας τιμωρούσαν ραβδίζοντάς μας.
Κυρία Αρκάνχελα.
Κρατήστε ψηλά τη βέργα.
Ο ΛΑΟΣ ΑΠΑΙΤΕΙ ΔΙΚΑΙΟΣΥΝΗ
ΠΗΓΑΝ ΝΑ ΛΙΝΤΣΑΡΟΥΝ ΤΙΣ ΥΑΙΝΕΣ!
Παρά την τεράστια πίεση των μέσων για να εμφανιστούν κι άλλα πτώματα,
και όσο κι αν ψάξαμε, δεν βρέθηκε τίποτε άλλο.
Ωστόσο με τις μαρτυρίες των θυμάτων
και την αναπαράσταση των γεγονότων,
τελικά καταδικάστηκαν οι φερόμενοι δράστες
με σκοπό να φυλακιστούν
και προχωρήσαμε στην ανακοίνωση των ποινών.
Εμένα μη μου φέρεστε έτσι, καθάρματα!
Είμαι η Αρκάνχελα Μπαλάδρο και δεν είμαι ένοχη.
Φρόνιμα, παρακαλώ.
Επόμενη!
Σηκώστε την πινακίδα.
Το δεξιό προφίλ.
Το αριστερό.
Επόμενη!
Πόσο ντρέπομαι, Θεέ μου!
Ηρεμήστε, κυρία.
Δεξιό προφίλ.
Δεξιό!
Επόμενος!
Λοχαγέ, βγάλτε τα γυαλιά σας.
Δεξιό προφίλ.
Αριστερό προφίλ.
Επόμενος!
Δεξιό προφίλ.
Αριστερό προφίλ.
Επόμενος.
Χαμηλώστε λιγάκι.
Κι άλλο.
Εκεί.
Δεξιό προφίλ.
Χαμηλώστε.
Αριστερό προφίλ.
Επόμενος!
5 ΜΑΡΤΙΟΥ 1964
Μετά από εξαντλητική έρευνα
και μετά από μελέτη των τεκμηρίων που παρουσιάστηκαν,
θα προβώ στην ανακοίνωση της ετυμηγορίας για κάθε κατηγορούμενο.
Σας παρακαλώ να διατηρήσετε την ψυχραιμία σας.
Λοχαγέ Ερμενεχίλδο Μπεντόγια,
για εγκληματική συνέργεια
και για ηθική αυτουργία των γεγονότων που καταγράφονται στο κατηγορητήριο,
καταδικάζεστε σε 25 χρόνια φυλακή.
Φονιά!
Χουάνα Κορνέχο.
Η γυναίκα που ονομάζεται Χουάνα Κορνέχο,
με το παρωνύμιο Καλαβέρα,
καταδικάζεται σε 10 χρόνια για τη δολοφονία της Ρόσα Ν.
Τέσσερα χρόνια για την πραγματοποίηση παράνομων εκτρώσεων.
Και έξι χρόνια για εγκληματική αμέλεια
στην περίπτωση της δεσποινίδας Μπλάνκα Ν.
ΧΟΥΑΝΑ ΚΟΡΝΕΧΟ, ΚΑΛΑΒΕΡΑ 20 ΧΡΟΝΙΑ
Τεόφιλο Πίντο και Εουλάλια Μπαλάδρο.
Ο Τεόφιλο Πίντο
καταδικάζεται σε 20 χρόνια για δύο ανθρωποκτονίες
εκ προμελέτης, με δόλο και πλεονέκτημα.
Η Εουλάλια Μπαλάδρο,
σύζυγός του και συνεργός,
καταδικάζεται σε 15 χρόνια,
επειδή ξεκρέμασε το τουφέκι απ' τον τοίχο και το έδωσε στον σύζυγο,
για να πυροβολήσει εκείνος τα θύματά του.
ΕΟΥΛΑΛΙΑ ΜΠΑΛΑΔΡΟ 15 ΧΡΟΝΙΑ
ΤΕΟΦΙΛΟ ΠΙΝΤΟ 20 ΧΡΟΝΙΑ
Ο Εουστίκιο Νατέρα,
γνωστός ως Τίτσο
ή Νεκροθάφτης,
σε 12 χρόνια για παράβαση των νόμων περί ενταφιασμού,
και για συνέργεια στα αδικήματα του κατηγορητηρίου.
ΕΟΥΣΤΙΚΙΟ ΝΑΤΕΡΑ, ΤΙΤΣΟ 12 ΧΡΟΝΙΑ
Ο σοφέρ και οδηγός Φουλχένσιο Πέρες,
γνωστός κι ως Εσκαλέρα,
καταδικάζεται σε έξι χρόνια για τροχαίες παραβάσεις,
για εμπόριο λευκής σαρκός και για σωματεμπορία.
ΦΟΥΛΧΕΝΣΙΟ ΠΕΡΕΣ, ΕΣΚΑΛΕΡΑ 6 ΧΡΟΝΙΑ
Ο Νικολάς Πέρες,
γνωστός κι ως Βαλιέντε Νικολάς,
έξι χρόνια
για απόπειρα δολοφονίας,
αντιποίηση αρχής
και κατάχρηση εξουσίας.
ΝΙΚΟΛΑΣ ΠΕΡΕΣ, ΒΑΛΙΕΝΤΕ ΝΙΚΟΛΑΣ 6 ΧΡΟΝΙΑ
Σιμόν Κορόνα.
Ο Σιμόν Κορόνα,
γνωστός ως Φούρναρης, καταδικάζεται σε έξι χρόνια
για παράνομη ταφή και συμμετοχή σε εγκληματική οργάνωση.
ΣΙΜΟΝ ΚΟΡΟΝΑ, ΦΟΥΡΝΑΡΗΣ 6 ΧΡΟΝΙΑ
Και τέλος,
οι Σεραφίνα και Αρκάνχελα Μπαλάδρο.
-Φόνισσες! -Καταραμένες!
Για ανθρωποκτονία πρώτου βαθμού,
για ανθρωποκτονία από αμέλεια,
για παράνομη στέρηση ελευθερίας, για σωματική και ψυχική κακοποίηση,
για παράνομη οπλοκατοχή, για παράνομη μεταφορά όπλων,
για διαφθορά ανηλίκων, για σωματεμπορία,
για στέρηση εσόδων τρίτου, για απάτη,
για κατάληψη κατασχεθείσας περιουσίας, για παράβαση των νόμων περί ενταφιασμού,
για παραβίαση των ομοσπονδιακών νόμων μεταφοράς
και για απόκρυψη αγαθών
το δικαστήριο
κρίνει τις Σεραφίνα και Αρκάνχελα Μπαλάδρο
ένοχες.
Ησυχία!
Ψέματα και συκοφαντίες όλα!
Είμαστε αθώες!
Είσαι πουλημένος και διεφθαρμένος, Περάλτα!
Κι εσείς είστε καριόληδες όλοι!
Καθάρματα!
Μπάσταρδοι! Δειλοί!
Εμείς δεν σκοτώσαμε κανέναν!
Είναι μεγάλη αδικία, δικαστή.
Καλύτερα να μας σκοτώσουν, παρά να μας συκοφαντούν!
Διά τούτο,
οι Σεραφίνα και Αρκάνχελα Μπαλάδρο
καταδικάζονται
σε ποινή φυλάκισης 35 ετών,
χωρίς ελαφρυντικά και χωρίς δικαίωμα αναστολής.
ΑΠΟΔΟΘΗΚΕ ΔΙΚΑΙΟΣΥΝΗ! ΟΙ ΥΑΙΝΕΣ ΘΑ ΠΕΘΑΝΟΥΝ ΣΤΗ ΦΥΛΑΚΗ!
ΚΑΤΑΔΙΚΑΣΤΗΚΕ ΟΛΗ Η ΣΥΜΜΟΡΙΑ!
Αουρόρα Μπαουτίστα.
Πέρλα Πιλάρ Καρδόνα.
Γουαδαλούπε Ενρίκες.
Γκλόρια Λόπες.
Λους Μαρία Μέντες.
Σοκόρο Μόντες.
Μαρία ντελ Κάρμεν Ρέγουλες.
Χασίντα Ρέγιες.
Ερμίνια Σολόρσανο.
Δεσποινίδες,
αποτελεί για εμένα
και για όλες τις αρχές του Κονσεπσιόν ντε Ρουίς
και του Πλαν ντε Αμπάχο
μεγάλη τιμή που καταφέραμε να αποδώσουμε δικαιοσύνη.
Ακούστηκε πολλές φορές
ότι η τεράστια δύναμη και η επιρροή των αδελφών Μπαλάδρο
δεν θα επέτρεπαν να τους επιβληθεί μια παραδειγματική τιμωρία.
Όμως, η δικαιοσύνη είναι τυφλή
και το Μεξικό είναι ένα κράτος δικαίου.
Και απόδειξη
αποτελούν οι δίκαιες αποζημιώσεις
που σας αποδόθηκαν.
-Ζήτω το Κονσεπσιόν ντε Ρουίς! -Ζήτω!
-Ζήτω το Πλαν ντε Αμπάχο! -Ζήτω!
-Ζήτω το Μεξικό! -Ζήτω!
Πατριώτες, όταν πόλεμος ξεσπά
Ετοιμάστε άλογα και όπλα
Η γη ολόκληρη θα τρέμει
Όταν θα βρυχώνται τα κανόνια
Ευχαριστούμε τον Θεό που επέτρεψε να βγουν ζωντανές οι αθώες κοπέλες
απ' αυτήν την τραγική και οδυνηρή εμπειρία.
Είθε ο Παντοδύναμος και Αιώνιος Θεός να τους προσφέρει ένα καλύτερο μέλλον,
μακριά από την ακολασία και την αμαρτία.
Αμήν. Ας προσευχηθούμε.
Πιστεύω εις έναν Θεόν, Πατέρα Παντοκράτορα,
ποιητή ουρανού και γης,
ορατών τε πάντων και αοράτων.
Και εις έναν Κύριον Ιησούν Χριστόν, τον Υιόν του Θεού τον Μονογενή,
τον εκ του Πατρός γεννηθέντα προ πάντων των αιώνων.
Φως εκ Φωτός, Θεόν αληθινόν εκ Θεού αληθινού,
γεννηθέντα, ου ποιηθέντα,
ομοούσιον τω Πατρί,
δι' ου τα πάντα εγένετο.
Τον δι' ημάς τους ανθρώπους και δια την ημετέραν σωτηρίαν
σταυρωθέντα επί Ποντίου Πιλάτου
και παθόντα και ταφέντα.
Πρέπει να παραδεχτώ ότι υπερβάλαμε κάπως στα άρθρα για τις Μπαλάδρο.
Ιδίως όταν λέγαμε ότι σκότωσαν δεκάδες ή μέχρι εκατό κοπέλες.
Αλλά ήταν απαραίτητο τη δεδομένη στιγμή.
Διότι χάρη στο δικό μας έργο
ευαισθητοποιήθηκε η χώρα για σοβαρά προβλήματα,
όπως την παιδική πορνεία, τη σωματεμπορία,
το εμπόριο λευκής σαρκός, την εξαφάνιση γυναικών,
την παιδική κακοποίηση,
αλλά κυρίως
τη διαφθορά και τη συνενοχή των αρχών σε όλα τα επίπεδα.
Δεν μας αρέσει να παινεύουμε τον εαυτό μας,
ούτε μας αρέσει το λιβανιστήρι,
αλλά πιστεύω πραγματικά
ότι το έργο μας άλλαξε για πάντα τη δημοσιογραφία στο Μεξικό.
Έκτοτε όλα τα μέσα, συμπεριλαμβανομένων ραδιοφώνου και τηλεόρασης,
θέλησαν να μας μιμηθούν.
Η υπόθεση ήταν
τόσο μεγάλη και πολύκροτη,
που για να συνεχίσουμε να ικανοποιούμε τους αναγνώστες
χρόνια μετά αναζητήσαμε τους πρωταγωνιστές για ένα μεγάλο ρεπορτάζ.
Ωστόσο αυτό που βρήκαμε δεν ήταν πολύ ελκυστικό
και το ξεχάσαμε.
ΕΠΙΛΟΓΟΣ
Ο Σιμόν Κορόνα ανέρρωσε πλήρως απ' τη μαχαιριά που δέχτηκε στη φυλακή.
17 ΙΑΝΟΥΑΡΙΟΥ 1976
Δεν βρέθηκε ποτέ ο δράστης.
Εξέτισε την ποινή του σε φυλακή της Μεσκάλα,
με παραδειγματική συμπεριφορά.
Με την αποφυλάκισή του,
γύρισε στο Σάλτο ντε λα Τουξπάνα, άνοιξε έναν φούρνο και ζει ευτυχισμένος.
Ο Βαλιέντε Νικολάς αποστρατεύτηκε.
Στη φυλακή έμαθε το επάγγελμα του τσαγκάρη
και έχει δικό του τσαγκάρικο.
Ο Τίτσο ο Νεκροθάφτης θέλησε να ξαναδουλέψει ως μπράβος.
Αλλά ατύχησε και τώρα δουλεύει ως βαστάζος σε αποθήκες.
Όποτε μπορεί επισκέπτεται τις Μπαλάδρο, τις οποίες εξακολουθεί να εκτιμά.
Ο Εσκαλέρα έγινε πάλι σοφέρ
και έχει στόλο από αυτοκίνητα στο Σαν Πέδρο ντε λας Κοριέντες.
Λένε οι κακές γλώσσες ότι τον αγόρασε με χρήματα των Μπαλάδρο,
τις οποίες πληρώνει κάθε εβδομάδα.
Στο Σαν Πέδρο και γρήγορα.
Η Εουλάλια Μπαλάδρο αποφυλακίστηκε
και πουλάει διάφορα γλυκίσματα έξω απ' τη φυλακή του Παχάρες,
περιμένοντας να αποφυλακιστεί ο σύζυγός της, ο Τεόφιλο Πίντο.
Ο λοχαγός Μπεντόγια είναι επικεφαλής πτέρυγας στη φυλακή του Πεδρόνες.
Τον σέβονται και τον τρέμουν φρουροί και τρόφιμοι.
Οι Μπαλάδρο είναι στις γυναικείες φυλακές.
Γεύμα και αναψυκτικό.
Έχουν οργανώσει διάφορες επιχειρήσεις, όπως τοκογλυφία,
και ακούγεται ότι εκδίδουν κάποιες κρατούμενες.
Λέγεται ότι συσσώρευσαν μεγάλη περιουσία, πάνω από 100.000 πέσο.
Ωστόσο, δεν έχουν καμία ελπίδα να βγουν ζωντανές απ' τη φυλακή.
Ένα γεύμα.
Αλλά τα κορίτσια των πορνείων,
όσο κι αν τα ψάξαμε, δεν τα βρήκαμε.
Η καθεμιά πήρε τον δρόμο της και χάθηκε.
Κανείς δεν ξέρει τι απέγιναν.
15 ΙΟΥΝΙΟΥ 1960
Τι έγινε, Ερνεστίνα;
Θα καθίσεις μαζί μου;
Δεν με λένε Ερνεστίνα. Ούτε Έλντα ή Ελένα.
Έχω συνηθίσει να μη με θυμούνται. Μαρία με λένε.
-Πάμε; -Ναι.
Τριάντα πέσο.
Πάμε.
ΚΑΠΟΙΑ ΑΠΟ ΤΑ ΓΕΓΟΝΟΤΑ ΠΟΥ ΕΞΙΣΤΟΡΟΥΝΤΑΙ ΕΔΩ ΕΙΝΑΙ ΠΡΑΓΜΑΤΙΚΑ.
ΟΛΑ ΤΑ ΠΡΟΣΩΠΑ ΕΙΝΑΙ ΦΑΝΤΑΣΤΙΚΑ.
Χ. Ι.
ΟΙ ΝΕΚΡΕΣ
ΠΑΡΑΡΤΗΜΑ
ΦΩΤΟΓΡΑΦΙΖΟΜΕΝΕΣ:
1. ΑΡΚΑΝΧΕΛΑ ΜΠΑΛΑΔΡΟ
2. ΚΑΛΑΒΕΡΑ
3. ΣΕΡΑΦΙΝΑ ΜΠΑΛΑΔΡΟ
4. ΜΠΛΑΝΚΑ… ΗΤΑΝ ΜΑΥΡΗ (ΠΕΘΑΝΕ ΣΤΙΣ 17 ΙΟΥΛΙΟΥ)
5. ΕΒΕΛΙΑ (ΠΕΘΑΝΕ ΣΤΙΣ 14 ΣΕΠΤΕΜΒΡΙΟΥ)
6. ΦΕΛΙΣΑ (ΩΣ ΑΝΩ)
7. ΡΟΣΑ (ΠΕΘΑΝΕ ΣΤΙΣ 15 ΙΑΝΟΥΑΡΙΟΥ)
8. ΛΟΥΠΕ (ΔΕΝ ΧΩΡΕΣΕ ΣΤΟΝ ΚΑΜΠΙΝΕ)
9. ΑΟΥΡΟΡΑ ΜΠΑΟΥΤΙΣΤΑ (ΕΛΑΒΕ ΑΠΟΖΗΜΙΩΣΗ)
10 ΚΑΙ 11: ΟΙ ΔΥΟ ΓΥΝΑΙΚΕΣ ΠΟΥ ΣΚΟΤΩΣΕ Ο ΤΕΟΦΙΛΟ ΠΙΝΤΟ
ΟΙ ΝΕΚΡΕΣ
ΣΤΗ ΜΝΗΜΗ ΚΑΙ ΣΤΗΝ ΕΥΡΗΜΑΤΙΚΟΤΗΤΑ ΤΟΥ ΧΟΡΧΕ ΙΜΠΑΡΓΚΟΥΕΝΓΚΟΪΤΙΑ
Υποτιτλισμός: Μάρθα Λυρώνη